KAIŠIADORIŲ RAJONO SAVIVALDYBĖS ADMINISTRACIJOS
PRAVIENIŠKIŲ SENIŪNIJA
IŠPLĖSTINĖS SENIŪNAIČIŲ SUEIGOS PROTOKOLAS Nr. 4
2026-09-30
Pravieniškės
Sueiga įvyko 2026 m. rugsėjo 30 d. 17.00 val. Pravieniškių seniūnijos administracijos patalpose.
Sueigos pirmininkas (duomenys nuasmeninti), Aleksandruvkos seniūnaitijos seniūnaitis.

Sueigos sekretorė - (duomenys nuasmeninti), Pravieniškių seniūnijos vyresnioji specialistė.
Sueigoje dalyvavo: (duomenys nuasmeninti) – Pravieniškių II-os seniūnaitijos seniūnaitė, (duomenys nuasmeninti) – Pravieniškių I-os seniūnaitijos seniūnaitis, (duomenys nuasmeninti) – Aleksandruvkos seniūnaitijos seniūnaitis, (duomenys nuasmeninti) – Asociacijos Pravieniškių II bendruomenė pirmininkė, (duomenys nuasmeninti) – Pravieniškių bendruomenės veiklos centro „Praviena“ įgaliotas asmuo, (duomenys nuasmeninti) – Pravieniškių seniūnas.
DARBOTVARKĖ:

1. Dėl Kelių priežiūros ir plėtros programos lėšų paraiškos 2027 – 2029 metais vietinės reikšmės keliams ir gatvėms tiesti, taisyti bei prižiūrėti.
2. Kiti klausimai.
SVARSTYTA

1. Dėl Kelių priežiūros ir plėtros programos lėšų paraiškos 2027 – 2029 metais vietinės reikšmės keliams ir gatvėms tiesti, taisyti bei prižiūrėti.

Sueigos pirmininkas (duomenys nuasmeninti) pakvietė seniūną (duomenys nuasmeninti) pasisakyti.  Seniūnas (duomenys nuasmeninti) sakė, kad pagal Kelių priežiūros ir plėtros programos finansavimo lėšų, skirtų Kaišiadorių rajono susisiekimo infrastruktūros objektams finansuoti, paskirstymo ir naudojimo tvarkos aprašą, patvirtintą 2023 m. lapkričio 23 d. Kaišiadorių rajono savivaldybės tarybos sprendimu Nr. V17E-316, seniūnijų seniūnai pagal Aprašo 7 punktą, atsižvelgdami į fizinių ir juridinių asmenų prašymus, sudaro seniūnijos Prioritetinį sąrašą. Šį sąrašą pagal Aprašo 9 punktą turime išanalizuoti ir aptarti planuojamus paraiškoje teikti Objektus išplėstinėje seniūnaičių sueigoje. Vadovaujantis Aprašo 10.1 papunkčiu, seniūnija Administracijai teikia ne daugiau kaip 4 objektus. Objektai vertinami balais pagal Aprašo 11 punktą, kur nustatyti vertinimo kriterijai atsižvelgiant į objekto ruože gyvenančių gyventojų skaičių, susisiekimo infrastruktūros būklę, eismo saugumo priemones, kelių tinklo junglumą ir kitus rodiklius. Todėl šiandien turime sudaryti bendrą visų kelių ir gatvių, esančių Pravieniškių seniūnijoje, sąrašą pagal apskaičiuotų balų skaičių, kurį teiksime 2027 metams. Ąžuolų gatvės jau netrauksime, nes jau yra atliktas remonto darbų projektas kartu su technine ekspertize ir numatomi darbai kitiems metams. Visus kitus kelius ir gatves pagal inventorizacijos sąrašą reikės apsvarstyti, apskaičiuoti ir įtraukti. Pirmas mūsų sąraše yra kelias pr1 Pravieniškės – Piktavyžis. Tada pasiūlė reitinguoti pagal Apraše pateiktus kriterijus ir vardindamas visus kriterijus, pateiktus Apraše eilės tvarka, apsvarstė su sueigos dalyviais seniūnijos gatves ir kelius iš eilės po vieną.  Balai buvo surašyti ir suskaičiuoti. 

Iš viso kelias pr1 Pravieniškės – Piktavyžis surinko 56 balus.  
Antras kelias yra pr2 Pravieniškės – Piktavyžis kelio atšaka link Bakanų sodybos. Iš viso kelias pr2 Pravieniškės – Piktavyžis kelio atšaka surinko 39 balus.  
Sekantis kelias pr3 Pravieniškės - Neveronys kelio atšaka 2,2 km.   Iš viso kelias pr3 Pravieniškės - Neveronys kelio atšaka 2,2 km surinko 66 balus.  

Dar vienas kelias pr4 Pamiškės gatvė surinko 38 balus.

Kelias pr5 nuo Gojaus g. į Karčiupio mišką surinko 37 balus. 

Kelias pr6 Miško g. (likusi su žvyro danga)  surinko 33 balus. 

Kelias pr7 nuo Pušyno g. link Bykovo sodybos surinko 37 balus.

Kelias pr8 nuo Rumšiškių g. link planuojamų įrengti kapinių surinko 22 balus. 

Toliau buvo reitinguojamos gatvės.

Prg1 Totorių g. surinko 52 balus.

Prg2 Pamiškės g. surinko 38 balus.

Prg3 Florijono gatvė jau asfaltuota, todėl reitinguojama nebuvo.

Prg4 kelias į Jurgiškių kaimą surinko 22 balus.
Prg5 Ąžuolų gatvė jau įtraukta į sąrašą, parengtas techninis darbų projektas ir atlikta ekspertizė.

Prg6 Geležinkelio g. iki Šiškaus sodybos surinko 42 balus.

Prg6 Geležinkelio g.  už Šiškaus sodybos surinko 43 balus. 

Prg7 Miško g. jau buvo sureitinguota kaip kelias pr6.

Prg8 Pravienos g. atšakos surinko 57 balus.

Prg9 Saulėtekio g. surinko 37 balus.

Prg10 Sodų g. reitinguojama nebuvo, nes jau yra su asfalto danga.

Prg11 Stoties g. (likusi dalis su žvyro danga) surinko 61 balą. 

Prg12 Vyšnių g. reitinguojama nebuvo, nes jau yra su asfalto danga.

Prg13 Pašilės g. surinko 37 balus. 

NUTARTA:

1.       Įtraukti į Kelių priežiūros ir plėtros programos lėšų paraiškos 2027 – 2029 metais vietinės reikšmės keliams ir gatvėms tiesti, taisyti bei prižiūrėti sąrašą, Pravieniškių seniūnijos kelius ir gatves sekančia tvarka:
1. Prg5 Ąžuolų gatvė 0,16 km surinkusi 58 balus;
2. Pr3 kelio Pravieniškės – Neveronys atkarpa 2,2 km surinkusi 66 balus;
3. Prg8 Pravienos gatvės akligatviai 0,14 km, surinkę 57 balus;
4. Prg11 Stoties g. atkarpa per Pravienos upelį 0,26 km, surinkusi 61 balą.
BALSAVO: už – 5, prieš – 0, susilaikė – 0.
Taip pat sudaryti Pravieniškių seniūnijos bendrą remontuotinų kelių ir gatvių sąrašą:
1. Pr1 kelias Pravieniškės – Pamieris, surinkęs 56 balus;

2. Prg1 Totorių g. surinkusi 52 balus;

3. Prg6 Geležinkelio g. už namo Nr. 11 iki gatvės galo surinkusi 43 balus;

4. Prg6 Geležinkelio g. iki namo Nr. 11 surinkusi 42 balus;

5. Pr2 kelio Pravieniškės – Pamieris atšaka surinkusi 39 balus;

6. – 7. Pr4 kelio Pravieniškės – Pamieris atšaka Pamiškės g. surinkusi 38 balus; 

Prg2 Pamiškės g. surinkusi 38 balus;

8. – 11. Pr5 kelias nuo Gojaus g. į Karčiupio mišką surinkęs 37 balus;

Pr7 kelias nuo Pušyno g. link Karčiupio upelio surinkęs 37 balus;
Prg9 Saulėtekio g. surinkusi 37 balus;

Prg13 Pašilės g. surinkusi 37 balus;

12. Pr6 gruntinis kelias Miško g. surinkęs 33 balus;

13. Pr8 atšaka nuo Rumšiškių g. į būsimas kapines surinkusi 22 balus;

14. Prg4 nuo kelio 1813 atšaka į Jurgiškių k. surinkusi 22 balus.

BALSAVO: už – 5, prieš – 0, susilaikė – 0.

SVARSTYTA:
2. Kiti klausimai.
Pravieniškių I-os seniūnaitijos seniūnaitis (duomenys nuasmeninti) sakė, kad seniūnaitijos gyventojai pageidauja, jog būtų įrengtas garsinis pavojaus perspėjimo signalas. Siūloma vieta, iš kurios signalą galėtų girdėti visa seniūnaitija – vandentiekio bokštas, jei UAB „Kaišiadorių vandenys“ neprieštarautų. Seniūnas (duomenys nuasmeninti) pažadėjo pasiūlyti civilinės saugos specialistui įrengti garsinį pavojaus perspėjimo signalą Pravieniškių I-oje seniūnaitijoje. Vietą reikės parinkti pagal technines galimybes. 
Pravieniškių I-os seniūnaitijos seniūnaitis (duomenys nuasmeninti) pastebėjo, kad Stoties g. pakelės gražiai nušienautos, tik nenušienautas liko griovys, nes „LTG Link“ savo pievas nuo geležinkelio stoties pusės gražiai nusišienavo, krūmus išsikirto, net kelmus išsikasė. Seniūnas (duomenys nuasmeninti) pažadėjo griovį sutvarkyti pagal galimybes artimiausiu metu.
Pravieniškių I-os seniūnaitijos seniūnaitis (duomenys nuasmeninti) sakė, kad nuotekų valymo siurblys Stoties g. yra užsikišęs – kunkuliuoja, taškosi, nuotekos verčiasi per viršų, nes nėra dangčio. Asociacijos Pravieniškių II bendruomenė pirmininkė (duomenys nuasmeninti) pastebėjo, kad ir kiti šuliniai nedirba pilnu pajėgumu, kad baigia „uždusti“ visi varikliai – nesutraukia vakuumo. Atvažiavę UAB „Kaišiadorių vandenys“ darbuotojai nežino ką daryti, bando tvarkyti, bet nesutvarko. Kreipiasi į garantinį, bet garantinis nesutinka aptarnauti. Todėl jie bando traukti nuotekas mechaniškai, atvažiavę su mašina. Bet kaip bus žiemos laikotarpiu – neaišku. Anksčiau būdavo einant gatve girdėdavosi ties kiekvienu namu siurblių ūžimas, o dabar jau nesigirdi – tęsė Asociacijos Pravieniškių II bendruomenė pirmininkė (duomenys nuasmeninti). Seniūnas (duomenys nuasmeninti)  pasiūlė raštu kreiptis į UAB „Kaišiadorių vandenys“ administraciją išdėstant problemas.
Daugiau klausimų ir pastebėjimų išsakyta nebuvo. 

